Hierdie bates verkoop Group Five uit nood | Netwerk24
Harold dankbaar dat Leeus hom gepos het
“Dankie dat julle my teruggebring het aarde toe.”. Dit was Dinsdag die woorde van die senter Harold Vorster aan die Leeus se afrigtingspan.
Ons hoef nie Superman te wees, sê Faf
Rand nie hier óf daar voor nuus oor rente
Die rand markeer duidelik tans die pas weens internasionale gebeure, maar ook in afwagting van plaaslike nuus.
Sasol se VSA-aanleg nou nóg $1 mjd. duurder
Sasol se chemiese aanleg in Amerika gaan waarskynlik tussen $12,6 miljard en $12,9 miljard kos. Dit is bykans $1 miljard méér as wat hy in Februarie voorspel het.
'Rassisme kom van vrees'
Rassisme is orals, maar in die oortreffende trap op Facebook. My moed sak in my skoene as ek dink aan al die sinnelose en rassistiese kommentaar wat volop is op hierdie platform.
Hierdie bates verkoop Group Five uit nood
Deur Nellie Brand-Jonker 16 Mei 2019 04:45
Die sukkelende konstruksiegroep Group Five het ’n lys van bates vrygestel wat hy uit nood verkoop om R709 miljoen se opbrengs te realiseer.
Group Five is een van verskeie konstruksiefirmas wat in sakeredding is.
Group Five het in April aangekondig hy is gedwing om bates te verkoop om hom van totale ondergang te red, is voorheen berig.
Lees ook: Group Five verkoop uit nood
Die maatskappy is sedert Maart in sakeredding.
Woensdagmiddag is beleggers verwys na die verklaring wat 12 April uitgereik is oor die bates wat verkoop moet word.
Die sakereddingspraktisyns het onderneem om beleggers elke maand ingelig te hou oor die sakereddingsproses en die verkoop van bates.
Die eerste inligting daaroor is Woensdagmiddag in ’n verklaring op die JSE gedeel.
In die verklaring is gesê die sakereddingsproses vorder goed en die groep het reeds die finansieringsooreenkomste gesluit ingevolge die proses met ’n konsortium van banke en het die eerste geld vir bedryfskapitaalvereistes getrek.
Die sakeredders is in gesprek met die leners om nog geld te onttrek.
Die meeste konstruksieprojekte waarmee Group Five besig is, sal voltooi word omdat dit intern gefinansier word of deur die finansiering wat verkry is.
Group Five het uit sekere verliesmakende projekte getree. “Ongelukkig is sommige projekte eensydig deur kliënte gestop,” lui die verklaring.
Bindende ooreenkomste is aangegaan vir die verkoop van:
40,1% van Intertoll Capital Partners (ICP);
50% van Barnes Reinforcing Industries (BRI);
28,9% van Jozi Power;
Aanlegte en bates wat nie in die gewone gang van sake gebruik word nie;
Eiendom wat nie in die gewone gang van sake gebruik word nie.
Die verkoop van ICP, BRI en Jozi Power asook die eiendomme is onderhewig aan sekere voorwaardes voordat dit afgehandel kan word.
Die opbrengs uit die verkoop van die bates sal gebruik word om die skuld wat daarop gemaak is, te verminder. Die res van die opbrengs sal vir bedryfskapitaalvereistes gebruik word.
’n Verkoopsproses is onderweg vir die vervaardigingsbedrywe asook vir die res van Intertoll Europe.
Die sakeredders beoog steeds om teen 28 Junie ’n sakereddingsplan te publiseer.
Meer oor: Group Five | Jozi Power | Bates | Konstruksiebedryf | Sakeredding | Eiendom | Konstruksie
WBHO konkel nié met FNB-stadium se pad
Group Five se krisis kan kragstasie kopseer gee
Plan vir Group Five eers einde Junie bekend
Konstruksie se vertroue laagste nóg
Nog ’n hekkie uit Rampahosa se pad verwyder
Rowers verkrag tienermeisie op plaas